Rusijai užpuolus Ukrainą, verslas imasi padėti jai materialiai, moraliai ir kartu sprendžia iššūkius, susijusius su žaliavų ir prekių iš Ukrainos tiekimu, ten esančia darbo jėga. Mūsų klientai – gamybos, statybos, maisto pramonės įmonės taip pat teiraujasi kaip nutraukti sutartis su rusiško kapitalo įmonėmis, o taip pat – ar karo sąlygos yra tos aplinkybės, kurios leistų sustabdyti ar keisti sutartinių įsipareigojimų vykdymą. Žemiau keli svarbiausi atsakymų į šiuos klausimus aspektai:

1. Sutarčių nutraukimas su rusiško kapitalo įmonėmis turi vykti įprasta, sutartyje (arba Lietuvos ciiliniame kodekse, jei taikoma Lietuvos teisė) nustatyta tvarka, nebent tokioms įmonėms ES mastu yra taikomos sankcijos. Sankcijų ir sankcionuojamų fizinių ir juridinių asmenų sąrašą galima pasitikrinti čia

<https://www.consilium.europa.eu/lt/policies/sanctions/restrictive-measures-ukraine-crisis/>

Sankcijų taikymas gali būti pripažįstamas nenugalimos jėgos (*force majeure*) aplinkybe. Be to, santykiai su sankcionuotais asmenimis gali turėti reikšmės Lietuvos verslui, veikiančiam Lietuvai strategiškai svarbiuose ūkio sektoriuose (energetikos; transporto; informacinių technologijų ir telekomunikacijų, kitų aukštųjų technologijų; finansų ir kredito; karinės įrangos), o taip pat toms įmonėms, kurių veikla reguliuojama Lietuvos Respublikos nacionaliniam saugumui užtikrinti svarbių objektų apsaugos įstatymu [https://www.e-tar.lt/portal/lt/legalAct/TAR.57E0E8B29108/asr](https://eur05.safelinks.protection.outlook.com/?url=https%3A%2F%2Fwww.e-tar.lt%2Fportal%2Flt%2FlegalAct%2FTAR.57E0E8B29108%2Fasr&data=04%7C01%7Cd.filonoviene%40wint.lt%7C5165d798f0c1443dbf6c08d9f87d3f8b%7C1b44d07e361a47849c7f522f589f29e6%7C0%7C0%7C637814039093348335%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=PooqLhB51659%2BXb14bvP31tRUWLKkz17zxjAC8JfHh8%3D&reserved=0).

1. Kol kas ES ar Lietuva nėra nustačiusi jokių judėjimų sausuma (įskaitant geležinkeliu) apribojimų iš/į Rusijos Federaciją ar Baltarusiją. 2022 m. vasario 24 d. Nr. 1K-872 Prezidento dekretu, kuriuo Lietuvoje paskelbta nepaprastoji padėtis, nurodyta pasienio ruože taikyti sugriežtintą Lietuvos pasienio ruože transporto priemonių ir asmenų bei jų bagažo tikrinimą.
2. Karas Ukrainoje gali būti pagrindu stabdyti įsipareigojimų vykdymą dėl nenugalimos jėgos (*force majeure*) aplinkybių, kai:
* Sutartys sudarytos su Ukrainoje veikiančiais ir / ar veiklą vykdančiais subjektais ir objektyviai neįmanoma gauti / perduoti prekių ar paslaugų (pažymėtina, kad mokėjimo atlikimams kol kas kliūčių nėra);
* Sutartis sudaryta su Lietuvos ar kitos trečios šalies subjektu, bet yra susijusi su Ukraina (gaunate iš ten žaliavas, per ten vykdomi pervežimai iš kitų šalių), **tačiau tik tuo atveju, kai tokia sąsaja yra nepakeičiama**, t.y. – negalite gauti žaliavų, prekių, etc. iš kitų šaltinių. Jei, pavyzdžiui, pirkote popierių iš Ukrainos, o dabar dėl karo iš ten jo pirkti negalite, tačiau galite pirkti iš bet kurios kitos šalies (kad ir daug brangiau), tai nėra laikoma *force majeure*. **Esminiai kainų pokyčiai dėl vykstančio karo gali sudaryti pagrindą reikalauti sutarties pakeitimo ar jos nutraukimo** (nepavykus susitarti sutartį keičia ar nutraukia teismas), tačiau įsipareigojimų vykdymų *savaime* nestabdo (Lietuvos Respublikos CK 6.204 str.).
1. Jei sudarytos sutarties negalite vykdyti dėl force majeure aplinkybių, **būtinai nedelsdami apie tai raštu informuokite kitą sutarties šalį**. Pažymas apie tai, kad konkrečios sutarties negalima vykdyti dėl nenugalimos jėgos aplinkybių, išduoda regioniniai Lietuvos prekybos, pramonės ir amatų rūmai <https://www.chambers.lt/>. Čia yra nuoroda į Vilniaus prekybos, pramonės ir amatų rūmus <https://www.cci.lt/paslaugos/uzsienio-prekybos-dokumentai/>